Sigvart Wang

Sigvart Peder Wang (født 25. januar 1910, død 25. mai 1977) var en norsk motstandsmann og fagforeningsmann, før krigen sentral i Norges Kommunistiske Parti i Trøndelag.

På slutten av 1920-tallet var Wang en av de unge NKP hadde tro på. Han fikk plass ved Kominterns kaderskole i Moskva. Fra 1928 til 1931 studerte han ved KUNMZ, det såkalte «Vesten-universitetet».Side 371. Ole Martin Rønning: Stalins elever, Universitetet i Oslo 2010

Da han kom tilbake til hjemlandet fikk han oppgaven som NKP-distriktssekretær for Trøndelag, og i 1931 gikk han inn i ledelsen for Norges Kommunistiske Ungdomsforbund.Side 286. Ole Martin Rønning: Stalins elever, Universitetet i Oslo 2010 Da krigen kom til Norge var Wang organisasjonssekretær i partiet i Trondheim/Trøndelag. Etter at NKP ble forbudt i august 1940 fortsatte partiet aktiviteten i illegale former.

I 1941 klarte imidlertid Henry Rinnans folk å infiltrere NKPs nettverk i Trondheim, og rulle opp store deler av organisasjonen. I oktober-november ble om lag 50 personer arrestert, blant dem Wang og Jørgen Vogt i den lokale partiledelsen. Wang ble tatt 14. oktober 1941, innbrakt på Vollan og plassert på Falstad fangeleir. 8. desember 1943 ble han sendt til Tyskland og Sachsenhausen. Der satt han som «fange 73910» til krigen sluttet.Side 713. Kristian Ottosen: Nordmenn i fangenskap 1940-1945, Universitetsforlaget, 2. utg. Oslo 2004

Etter krigen var Wang aktiv i fagforeningssammenheng. Han var fra 1960 til 1965 formann i Renholdsverkets Arbeiderforening i Trondheim.Side 13. Renholdsverkets Arbeiderforening 70 år 1920-1990, Renholdsverkets Arbeiderforening, Trondheim 1990

 Referanser 

Kategori:Norges Kommunistiske Parti
Kategori:Norske motstandsfolk under andre verdenskrig